**CAIET DE SARCINI**

**ACHIZIȚIE SERVICII DE ORGANIZARE CONFERINȚE - FIZIC**

**în cadrul activității**

**ROBOREVOLUTIN (CONFERINȚE, DEZBATERI ȘI WORKSHOP-URI ÎN DOMENIUL ROBOTICII ȘI AUTOMATIZĂRII, CU PARTICIPAREA STUDENȚILOR ȘI A REPREZENTANȚILOR MEDIULUI PREUNIVERSITAR)**

**CUPRINS**

[CAP. I – CONTEXTUL ACHIZIȚIEI DE SERVICII](#Cap1)

[CAP. II – CERINȚE MINIME PRIVIND SERVICIILE SOLICITATE](#Cap2)

[II.1. – Cerințe generale](#Cap2_1)

[II.2. – Cerințe (specificații) tehnice specifice](#Cap2_2)

[II.3. – Obligații care revin prestatorului de servicii](#Cap2_3)

[CAP. III – PRECIZĂRI PRIVIND MODUL DE ELABORARE A PROPUNERII TEHNICE](#Cap3)

[CAP. IV – RAPORTAREA ACTIVITĂȚILOR. CONDIȚII DE RECEPȚIE ȘI PLATĂ A SERVICIILOR PRESTATE](#Cap4)

[**CAP. I. CONTEXTUL ACHIZIȚIEI DE SERVICII**](#Cuprins)

Universitatea POLITEHNICA din București (U.N.S.T.P.B.) își asumă misiunea de a pregăti specialiști în diferite domenii tehnice, capabili de a utiliza cunoștințe științifice, tehnice și cultural-umaniste valoroase, de a contribui la progresul tehnologic, economic și social-cultural al societății românești și al lumii contemporane.

UNSTPB asigură realizarea unui învățământ de performanță, dezvoltat și perfecționat printr-o complexă activitate de cercetare, continuând tradiția Școlii Politehnice bucureștene, conform exigențelor și cu mijloacele oferite de societatea modernă informațională. Ea își propune să creeze noul profil de universitate tehnică, ce promovează forme de pregătire adaptate cerințelor unei societăți în plină competiție, supusă procesului de integrare în Comunitatea Europeană și internațională.

Misiunea sa principală este formarea inginerului capabil să se adapteze cerințelor economiei de piață și noilor tehnologii, care să aibă cunoștințe economice și manageriale și care să promoveze principiile de dezvoltare durabilă și de protejare a mediului înconjurător. Pentru aceasta el trebuie să fie format după principiul modern al participării directe la alegerea traiectoriei sale formative, să fie inclus într-un proces de învățare care să-i asigure șanse reale la competiția de pe piața liberă a forței de muncă.

UNST Politehnica București are misiunea de a reuni sub un singur acoperiș educația, prin formarea profesională și cercetarea științifică. Rolul acestei intersecții este de a spori cunoașterea și inovarea, două concepte principale ale economiei și societății bazate pe cunoaștere.

Având în vedere cele de mai sus, ***Universitatea Națională de Știință și Tehnologie POLITEHNICA București***, cea mai veche și prestigioasă școală de ingineri din România, își propune să organizeze o serie de **conferințe, dezbateri și workshop-uri în domeniul roboticii și automatizării, cu participarea studenților și a reprezentanților mediului preuniversitar**.

În perioada **3-5 noiembrie 2023**, ***2.100 studenți, elevi și cadre didactice din unitățile de învățământ preuniversitar*** vor fi invitați să participe la **conferințe, dezbateri și workshop-uri în domeniul roboticii și automatizării** în cadrul proiectului **RoboRevolution**, un eveniment în cadrul căruia **studenții**, alături de **elevi și cadre didactice din mediul preuniversitar** interesați de domeniile de studiu inginerești și științifice, precum și de **profesori universitari, reprezentanți ai companiilor de profil și alți specialiști în domeniu** vor lua parte la ***conferințe tematice, dezbateri, workshop-uri, prelegeri academice, expoziții și prezentări de companii, soluții și produse*** și vor fi încurajați să descopere împreună impactul roboticii în industrie, dar și în viața de zi cu zi. În actualul context în care omenirea a pășit deja în cea de-a patra revoluție industrială, fie că vorbim despre producție, transport și logistică, agricultură, fie despre sănătate sau educație, robotica și automatizarea reprezintă tehnologii cheie, cu impact major în toate aspectele lumii în care trăim. Avansul tehnologic transformă economia globală și, în aceeași măsură, influențează în mod direct viețile tuturor. Pe măsură ce noi tehnologii sunt dezvoltate, ne așteptăm să vedem din ce în ce mai multe aplicații inovative și benefice ale roboticii.

În timpul celor de 3 zile de eveniment, elevi și studenți din toată lumea, studenți și absolvenți UPB, precum și cadre didactice, cercetători, reprezentanți ai mediului academic, dar și pasionații de tehnologie sunt așteptați pentru a face cunoștință cu tehnologiile viitorului și cu companiile vizionare care le dezvoltă.

[**CAP. II – CERINȚE MINIME PRIVIND SERVICIILE SOLICITATE**](#Cuprins)

**[II.1. Cerințe generale](#Cuprins)**

Prezentul capitol reglementează regulile de bază care trebuie respectate astfel încât potențialii ofertanți să elaboreze propunerea tehnică corespunzător cu necesitățile autorității contractante, pentru asigurarea serviciilor.

Ofertarea de servicii cu caracteristici tehnice inferioare celor prevăzute în prezentul Caiet de sarcini sau de servicii care nu satisfac, în totalitate, cerințele Caietului de sarcini, va determina declararea neconformității ofertei respective și, în consecință, respingerea acesteia.

Serviciile care fac obiectul prezentului Caiet de sarcini vor fi prestate cu respectarea condițiilor minime din prezentul caiet de sarcini.

**NOTĂ:** Vor fi acceptate ofertele care oferă performanțe egale sau superioare celor specificate.

**[II.2. Cerințe (specificații) tehnice specifice](#Cuprins)**

**Obiectiv:** Prestarea serviciilor de organizare conferințe - fizic pentru organizarea proiectului **RoboRevolution** )**conferințe, dezbateri și workshop-uri în domeniul roboticii și automatizării, cu participarea studenților și a reprezentanților mediului preuniversitar)**, la care sunt așteptați să participe 2.100 elevi, cadre didactice și studenți.

**Perioada estimată pentru prestarea serviciilor, inclusiv montaj și demontaj echipamente: 01-05 noiembrie 2023**

**Locație:** Seria de conferințe, dezbateri și workshop-uri se va desfășura în campusul UPB din Splaiul Independenței nr. 313, Sector 6, București. Locația exactă va fi anunțată prestatorului cu cel puțin o zi înainte de desfășurarea evenimentelor.

**Durata:** Seria de conferințe, dezbateri și workshop-uri se va desfășura începând cu data de 03 noiembrie, ora 08:00 până în data de 05 noiembrie, ora 20:00.

**Descriere:** Prestatorul are obligația de a asigura servicii de organizare conferințe - fizic în campusul UNSTPB, în perioada menționată mai sus, în intervalul orar 08:00-20:00.

Echipamentele tehnice necesare organizării conferințelor - fizic vor fi puse în funcțiune de către personalul propriu al prestatorului care va asista pe toată perioada de desfășurare a seriei de conferințe, dezbateri și workshop-uri.

**Personal:** Prestatorul va asigura personalul pentru montarea și punerea în funcțiune a echipamentelor, precum și pentru asigurarea asistenței tehnice pe toată durata seriei de conferințe, dezbateri și workshop-uri.

**Transport:** Prestatorul va asigura transportul pentru echipamente și pentru personalul propriu.

**CLAUZĂ SUSPENSIVĂ:** Procedura de achiziție este inițiată sub incidența prezentei clauze suspensive, în sensul că încheierea/semnarea contractului de prestări servicii este condiționată de alocarea bugetului de către ME pentru organizarea proiectului RoboRevolution (conferințe, dezbateri și workshop-uri în domeniul roboticii și automatizării, cu participarea studenților și a reprezentanților mediului preuniversitar). UNSTPB precizează faptul că va încheia contractul numai în măsura în care fondurile necesare achiziției vor fi asigurate. În cazul în care, indiferent de motive, fondurile aferente prezentei proceduri de achiziție nu vor fi alocate, UNSTPB își rezervă dreptul de a anula procedura de atribuire, făcând imposibilă semnarea contractului de prestări servicii. Ofertantul este obligat să își mențină valabilă și nemodificată oferta depusă în cadrul procedurii de achiziție, până la momentul semnării contractului de prestări servicii.

**Servicii solicitate**:

|  |  |  |
| --- | --- | --- |
| **Nr. Crt.** | **Servicii:** | **Descriere** |
| 1 | INSTALAȚIE DE SUNET | * 20 Sisteme de sunet compuse din câte 2 boxe active pe stativ cu o putere minimă de 750w. Boxele vor trebui dispuse în sălile de conferințe din locațiile UPB. Toate boxele vor fi prevăzute cu stativ; * 20 Mixere de sunet digitale cu minimum 8In/4Out; * 20 Seturi de câte 2 microfoane wireless handheld cu sistem de amplificare semnal și antene suplimentare; * 20 Seturi de câte 2 microfoane wireless headset skincolor cu sistem de amplificare semnal și antene suplimentare; * 20 seturi de conectică XLR, stative de microfon, accesorii; * 20 seturi de câte 2 microfoane de tip desk cu fir care vor fi amplasate pe pupitrul de vorbitor; * 20 Surse de redare pentru materialele audio (laptop, USB Player). |
| 2 | ECHIPAMENTE DE LUMINI | * 40 proiectoare de lumină albă cu led de minimum 300w, temperatură de culoare 5600K, cu luminozitate de minimum 4000lx, cu funcție dimmer și prevăzute cu voleuri. |
| 3 | ECHIPAMENTE MULTIMEDIA | * 12 ecrane proiecție front, dimensiune 4470x2600mm, format 16:9, cu cadru de aluminiu demontabil; * 6 ecrane proiecție front, dimensiune 5080x3860mm, format 16:9, cu cadru de aluminiu demontabil; * 2 ecrane proiecție front, dimensiune 7520x5690mm, format 16:9, cu cadru de aluminiu demontabil; * 12 videoproiectoare laser, luminozitate 6000 ansi, cu lentilă short 0,6:1, rezoluție 4k; * 6 videoproiectoare laser, luminozitate 12000 ansi, cu lentilă short 0,6:1, rezoluție 4k; * 2 videoproiectoare laser, luminozitate 20000 ansi, cu lentilă long throw, rezoluție 4k; * 8 kit-uri de regie video prevăzute cu media server, mixer video 4K cu minimum 8 intrări SDI, HDMI și NDI și 4 ieșiri SDI/HDMI, talkback, HDD player recorder 4K, mixer audio digital minimum 6 intrări, convertoare SDI-HDMI, splitere SDI/HDMI, sistem de streaming live; * 12 camere video rezoluție 4K motorizate prevăzute cu controller la regia tehnică și ieșiri HDMI, SDI și NDI; * 6 sisteme de travelling motorizat cu lungime de 3m, cu posibilitate de control și funcție AUTO TIME, AUTO SPEED; * 12 ecrane plasmă/LCD, diagonală minimă 65”, cu stativ, conectate la regia video; * 8 ecrane plasmă/LCD, diagonală minimă 42”, cu suport, dispuse vertical (portrait), cu posibilitate de rotire a imaginii, cu conexiune USB pe care vor rula titlurile și programele conferințelor; * 6 multimedia speaker desk prevăzute cu ecran LCD frontal pe care vor rula numele speakerilor și ecran orizontal cu funcție prompter pe care vor rula textele speakerilor. De asemenea, deskurile vor fi prevăzute cu suport pahar; * 12 monitoare preview cu stativ de podea pe care vor rula prezentările și un timer; * 20 laptopuri cu software PowerPoint/Keynote, Javascript, Adobe Photoshop; * 6 table interactive Smart 106”, 16:10, tehnologie tactilă IR, 10 puncte de atingere, prevăzute cu stativ. |
| 4 | MATERIALE MULTIMEDIA | * 9 filme scurte de prezentare * 20x piese de continut pe platforma de Social Media TikTok * Pachet Grafic. * Filmulet de prezentare post eveniment |
| 5 | ELECTRICĂ | * Sisteme de distribuție curent trifazic 32A – 16A; * Cabluri 32A, 20m - 20 bucăți; * Cabluri 32A, 10m - 20 bucăți; * Prelungitoare 220V 10m, 3 prize - 50 bucăți; * Prelungitor 220V 5m - 50 bucăți; * Distribuție 32A - 6 bucăți; * Distribuție 32A-220v - 18 bucăți. |
| 6 | PERSONAL TEHNIC | * 1 persoana dedicată pentru crearea de conținut pe platforma de Social Media TikTok. * 1 persoana dedicata pentru editarea continutului pentru platforma de Social Media TikTok. * 1 Video-Editor prezent la eveniemnt * 1 Persoana responsabila de filmarea aftermovie-ului * 2 Fotografi responsabili de ziua de media din prima zi a evenimentului * 2 Editori foto responsabili de editarea fotografiilor din ziua de media din prima zi a evenimentului. * 4 Operatori camere video. * 1 Fotograf care sa surprinda actiunea din ultimile 2 zile de eveniment. * 1 Sunetist. * 1 Director de emisie. * 1 Operator prelucrare si implementare grafica. * 1 Comentator * 3 Operatori Sistem PC Replay. * 1 Operator prelucrare și implementare fotografiile concurenților in grafica. * 8 tehnicieni video; * 12 regizori de montaj; * 10 manipulanți; * Transport echipamente în și din locație. |

Prestatorul va trebui să prezinte în cadrul ofertei modul de organizare a activității sale pentru a respecta obiectul contractului. De asemenea, va descrie detaliat metodele folosite pentru îndeplinirea și respectarea pachetului de servicii. Descrierea trebuie să fie suficient de clară astfel încât să se poată identifica rezultatele pentru fiecare activitate.

**[II.3. – Obligații care revin prestatorului de servicii](#Cuprins)**

Prestatorul are obligația de a executa serviciile prevăzute în contract cu profesionalism și promptitudine în conformitate cu prevederile caietului de sarcini.

Prestatorul are obligația să informeze, în mod corect și complet, autoritatea contractantă cu privire la caracteristicile esențiale ale serviciilor ce se vor presta, prin conturarea unei imagini precise a ofertei (ofertelor) sale, cu scopul de a asigura și apăra respectarea drepturilor și intereselor legitime ale consumatorilor.

Prestatorul are obligația să anunțe autoritatea contractantă/achizitorul, în scris, în cel mai scurt timp, despre orice schimbări neprevăzute ce s-ar putea ivi, înaintea sau în timpul prestării serviciilor.

Prestatorul este pe deplin responsabil pentru execuția serviciilor.

**[CAP. III – PRECIZĂRI PRIVIND MODUL DE ELABORARE A PROPUNERII TEHNICE](#Cuprins)**

Prin Propunerea Tehnică depusă, ofertantul are obligația de a face dovada conformității serviciilor care urmează a fi prestate cu cerințele prevăzute în Caietul de sarcini.

Prin Propunerea Tehnică, ofertanții vor prezenta descrierea detaliată a serviciilor ofertate, precum și alte informații considerate semnificative pentru evaluarea corespunzătoare a propunerii tehnice.

Prin Propunerea Tehnică, în ceea ce privește descrierea tehnică a serviciilor, ofertanții vor trebui să demonstreze corespondența strictă a acestora cu specificațiile tehnice solicitate de autoritatea contractantă.

În urma evaluării tehnice, vor fi considerate admisibile numai acele oferte care îndeplinesc elementele obligatorii, conform specificațiilor din caietul de sarcini al achiziției.

**[CAP. IV – RAPORTAREA ACTIVITĂȚILOR. CONDIȚII DE RECEPȚIE ȘI PLATĂ A SERVICIILOR PRESTATE](#Cuprins)**

Plata contravalorii serviciilor prestate se va face în lei, pe baza facturii fiscale, cu ordin de plată, după prestarea și recepția serviciilor.

Plata serviciilor prestate se va efectua în termen de maxim 30 de zile de la primirea de către Achizitor a facturii emise de Ofertant la încheierea perioadei serviciilor prestate, încheiere consemnată prin recepția calitativă și cantitativă a serviciilor.

Recepția serviciilor va fi consemnată printr-un proces verbal de recepție întocmit în două exemplare, unul pentru Achizitor și unul pentru Prestator.

Documente care vor însoți factura: procesul verbal de recepție.

**Întocmit,**

**Cornel CHIRA**